Vilniaus rajono savivaldybė skelbia, jog į sporto aikštyno sutvarkymą, pėsčiųjų takų ir viešųjų erdvių patrauklumo didinimą bus investuota 1,1 mln. Eur. Iš Europos regioninės plėtros fondo tam bus skirta 825 tūkst. Eur. Taip pat suplanuota įrengti ir dviračių takus. Projekto partneris – Lietuvos automobilių kelių direkcija prie susisiekimo ministerijos.
Tikimasi, jog atnaujintos visam kaimui svarbios erdvės sukurs palankią aplinką ir investicijoms.
Artimiausiu metu planuojama pradėti rangos darbų viešąjį pirkimą. Projektas turėtų būti įgyvendintas iki 2020 metų pabaigos.